آخر الزمان

آخر الزمان  مستقبل میں ہونے والے مدت وقت کا نام ہے۔ جس کے متعلق دنیا کے مذاہب (بشمول ابراہیمی مذاہب اور غیر ابراہیمی مذاہب) کا عقیدہ ہے کہ دنیا کے واقعات ایک حتمی عروج حاصل کرے گا۔

 اسلام میں 
قرآن کريم نے متعدد آيات ميں دورہ آخرالزمان کی طرف اشارہ کیا ہے القرآن، سورہ اعراف آیت 128 اور 137القرآن، سورہ انبیا آیات 105 تا 106القرآن، سورہ الاسراء آیت81القرآن سورہ قصص آیت 5 تا 6القرآن، سورہ النور آیت 55القرآن، سورہ الابراہیم آیات 13 تا 15القرآن، سورہ النساء آیت 105القرآن، سورہ الصافات آیت 1تا 173القرآن، سورہ الانفال آیت 39 اور اسلامی معارف ميں بھی با رہا "آخر الزمان" کی اصطلاح کو دو معانی ميں استعمال کیا گیا ہے :
 وہ زمانہ جو پيغمبر خدا () کی ولادت سے شروع ہوکر عظيم رستاخيز يا آخرت کے آغاز پر اختتام پزیر ہوگا، اسی بنا پر رسول اللہ () کو نبی آخر الزمان کا لقب ملا ہے۔مصنف :محمد باقر مجلسی، مترجم: سید حسن امداد ممتاز الافاضل و سید طیب آغا الموسوی الحسینی الجزائری، کتاب: بحارالانوار، جلد 9، صفحہ 286، ناشر :محفوظ بک ایجینسی کراچی
 وہ زمانہ جو امام مہدی (عج) کے ظہور سے شروع ہوتا ہے اور عصر غيبت و ظہور کے تمام واقعات کو اپنے بطن ميں لے کر، قيامت کے آغاز پر اختتام پذير ہوتا ہے - اور اس زمانے ميں "آخرالزمان" سے يہي مراد لی جاتی ہے اور اس لفظ کے یہی معنی ہیں ؛ آخرالزمان کی اس قسم کے بھی دو مرحلے ہيں :
 پہلا دور، جب انسان اخلاقی زوال کے آخری مراحل تک پہنچتا ہے، اخلاقی برائياں اور ظلم و ستم تمام انسانی معاشروں ميں پھیل جاتا ہے اور بروايتے دنيا ظلم و جور سے بھر جاتی ہے۔
 دوسرا دور، جب اللہ کا وعدہ پورا ہوگا اور نجات دہندہ ظہور کريں گے اور عالمی حکومت تشکيل ديں گے اور کفر و ظلم کے خلاف جدوجہد کريں گے اور عالم وجود کو عدل و انصاف سے مالامال کريں گے - امام رضا فرماتے ہيں :

وقت کا يہ حصہ ـ جو آخرالزمان کہلاتا ہے ـ بعض علائم اور نشانيوں کا حامل ہے جن ميں سے بعض کی طرف اشارہ کريں گے۔

واضح رہے کہ ان خصوصيات کا تعلق آخر الزمان کے پہلے مرحلے سے تعلق رکھتا ہے جس ميں انسان اخلاقی زوال اور فساد و برائی کے آخری مراحل تک پہنچتا ہے :

 منفعت طلبانہ اور استحصالی روابط 

انسان دوسرے انسان کے ساتھ تعلق ميں منافع اور سرمائے کو مطمح نظر فرار ديتا ہے اور اسی محرک کی روشنی ميں معاشرتی روابط و تعلقات کی طرف گامزن ہوتا ہے۔

رسول اللہ  نے فرمايا: 

 دين سے فرار 

محمد () نے اس دور کے انسانوں کی خصوصيات بيان کرتے ہوئے فرمايا:

 دنيا پرستی 
محمد () نے فرمايا:

 بڑی آزمائشیں 
آخرالزمان کی خصوصيات ميں سے ايک وہ امتحانات اور آزمائشات ہيں جو انسانوں کو درپيش ہيں - علی بن ابی طالب فرماتے ہيں : 

 مسیحیت میں 
مسیحی قیامت المسیح پر یقین رکھتے ہیں۔ مسیحیوں کے ہاں اس دور کی بات ہوتی ہے جب یسوع مسیح کی واپسی ہوگی۔ کتاب مقدس میں عیسیٰ کی رجعت کی طرف 300 سے زائد مرتبہ اشارا کیا گیا ہے اور کئی مستقل ابواب کا تعلق اسی موضوع سے ہے۔بائبل: عہد نامہ جدید، انجیلِ متى باب 24 اور 25۔بائبل: عہد نامہ جدید، انجیل مرقس باب 13۔بائبل: عہد نامہ جدید، انجیل لوقا باب 21۔ حتیٰ کہ کچھ لوگوں نے دعویٰ کیا ہے کہ رجعت مسیح کے صحیح ادراک کا ماخذ کتاب مقدس ہے۔الٰہیات مسیحى، صفحہ327۔ مسیحی عقائد کے مطابق یسوع مسیح آخر الزمان میں دوبارہ پلٹ کر آئیں گے اور اپنے نجات کو منصوبے کو مکمل کریں گے۔بائبل: عہد نامہ جدید، یوحنا 4:42۔بائبل: بائبل: عہد نامہ جدید، عبرانیوں 9:28۔ مزید برآں ان کا خیال ہے کہ یسوع مسیح کی واپسی کے بعد دنیا سعادت سے روشناس ہو جائے گی اور اس نجات دہندہ کے ظہور کے بعد دنیا مکمل صلح و آشتی کا گہوارہ بنے گیبائبل: عہد نامہ جدید، یسعیاہ 2:7۔ اور جنگ اور خونریزی کا مکمل خاتمہ ہوگا اور کوئی امت دوسری امت کے خلاف تلوار نہيں کھینچے گی۔بائبل: عہد نامہ جدید، یسعیاہ 2:4۔ مسیحی تعلیمات اور کتاب مقدس کے مطابق اس دور میں باطل پر حق کا غلبہ مکمل طور پر واضح و آشکار ہوگا اور ان کے خیال میں نجات دہندہ عیسیٰ ہی ہیںبائبل: عہد نامہ جدید، مرقس 13-9:11 اور عیسیٰ ہی ہیں جو اس دنیا کے اختتام کو بہت قریب دیکھتے تھے اور لوگوں کو توبہ کرنے کی دعوت دیا کرتے تھے اور کہا کرتے تھے کہ ”صرف وہ لوگ بخشے جائیں گے اور فلاح یافتہ ہوں گے جو اس دن کے آن پہنچنے سے قبل اپنے آپ کو گناہوں سے پاک کریں گے اور اللہ کی رحمت سے مستفیض و مستفید ہونے کے لائق و حقدار ہوں گے “۔بائبل: عہد نامہ جدید، مرقس 15-1:14بائبل: عہد نامہ جدید، متى 6-3:2
 بائبل میں یسوع مسیح کے ظہور کی نشانیاں 
 مسیح ایسے زمانے میں ظہور کریں گہ جب لوگ مجرم ہوں گے اور دنیا پر ظلم چھایا ہوا ہوگا؛بائبل: عہد نامہ جدید، یسعیاہ 48:11۔
 ایک قوم دوسری قوم کے خلاف جنگ کرے گی۔ ایک سلطنت دوسری سلطنت کے خلاف لڑے گی اور قحط سالیاں ہوں گی۔ خطوں میں زلزلے آئیں گے۔بائبل: عہد نامہ جدید، متى24:7 ۔
 ان دنوں کی مصیبتوں کے فوراً بعد یہ واقعہ پیش آئے گا:
سورج تاریک ہو جائے گا۔ اور چاند کی روشنی ماند پڑ جائے گی۔ اور ستارے آسمان سے گر جائیں گے۔ نیلگوں آسمان کی تمام قوتیں لرز جائیں گیبائبل: عہد نامہ جدید، متى 24:29۔بائبل: عہد نامہ جدید، لوقا 25-21:23
 عیسیٰ کے ظہور سے قبل دجال کا ظہور ہوگا۔بائبل: عہد نامہ جدید، یوحنا 2:18۔بائبل: عہد نامہ جدید، تھسلنیکوں دوم 8-1:7۔

 یہودیت میں 
یہودیت میں آخری ایام یا خدا کا دن (یوم یہواہ) کی طرف بار بار اشارہ ہوا ہے اور یہ وہ دور ہے جب یہودی قوم کی عظمت اپنی انتہا تک پہنچے گی اور گنہگار نیست و نابود ہوجائیں گے بائبل: عہد نامہ قدیم (عہدِ عتیق)، عاموس 20-5:18 اور 17-2:12 اور یسی (داؤد کے باپ) کی نسل سے ایک بادشاہ جس پر خدا کی روح قرار پائی ہے ـ اور صاحب حکمت اور خدا کا خوف رکھنے والا ہے ـ ظہور کرے گا اور دنیا کو عدل اور خیر و برکت سے پر کرے گا اور حالت یہ ہوگی کہ بھیڑیا دنبے کے ساتھ رہے گا اور چیتا بکرے کے ساتھ ایک مقام پر آرام کرے گا۔بائبل: عہد نامہ قدیم (عہدِ عتیق)، عاموس 8-11:1بائبل: عہد نامہ قدیم (عہدِ عتیق)، ہوسیع 25-2:20بائبل: عہد نامہ قدیم (عہدِ عتیق)، میکاه 6 -5:2بائبل: عہد نامہ قدیم (عہدِ عتیق)، ارمیاہ 6-23:5۔بائبل: عہد نامہ قدیم (عہدِ عتیق)، حزقی ایل 20-11:17۔بائبل: عہد نامہ قدیم (عہدِ عتیق)، ملاکى 6-3:1 اور 4:5۔یہودی عقائد کے مطابق مسیح بادشاہ داؤد کی نسل سے ہوگا اور ربی کے ادبیات میں "بن داؤد" کے نام سے مشہور ہے۔خدا، جهان، انسان و ماشیح در آموزه هاى یهود، ص259۔ (فارسی کتاب) مسیح کو بائبل میں مختلف ناموں سے پکارا گیا ہے اور بائبل کی وہ آیات جو یہودی علما کی تفسیر کے مطابق مسیح کی طرف اشارہ کرتی ہیں ـبائبل: عہد نامہ قدیم (عہدِ عتیق)، پیدایش 49:10۔بائبل: عہد نامہ قدیم (عہدِ عتیق)، زبور 72:17بائبل: عہد نامہ قدیم (عہدِ عتیق)، ارمیاہ(یرمیاہ) 16:13۔بائبل: عہد نامہ قدیم (عہدِ عتیق)، ارمیاہ(یرمیاہ) 1:16۔

 مسیح کے دور کے حالات 
 یروشلم کی تعمیر نو ہوگی۔بائبل: عہد نامہ قدیم (عہدِ عتیق)، یسعیاہ54:11 اور باب 12۔
 ویرانیاں ختم ہوں گی۔بائبل: عہد نامہ قدیم (عہدِ عتیق)، حزقی ایل 16:55۔
 پورے عالمِ فطرت میں صلح و امن قائم ہوگا۔ یہاں تک کہ بدترین دشمن جانور بھی آپس میں دوست ہونگیں جیسے بیل اور شیر۔بائبل: عہد نامہ قدیم (عہدِ عتیق)، یسعیاہ 8-11:6
 دنیا بھر میں غم اور جنگ کا خاتمہ ہوگا۔بائبل: عہد نامہ قدیم (عہدِ عتیق)، یسعیاہ 65:19۔
 دنیا سے موت کا ہمیشہ کے لیے خاتمہ ہو جائے گا۔بائبل: عہد نامہ قدیم (عہدِ عتیق)، یسعیاہ 25:8۔

 زرتشتیت میں 
زرتشتیت میں بھی آخر الزمان کے نجات دہندہ کے ظہور پر ایمان رکھا جاتا ہے۔ زرتشتیت کے مطابق ایک کیہانی یا کائناتی قوت یا "خیر کی روح" یعنی ”اہرمزد“ اور ایک متضاد آسمانی قوت یا "شر کی روح" یعنی ”اہریمن“ خودنمائی کرتی ہیں۔ تاریخ کے آغاز سے آخر الزمان تک یہ دو نام باہمی جنگ و نزاع میں مصروف ہیں اور یہ بھی کہا جاتا ہے کہ اس زمانے میں خیر شر پر غلبہ پائے گی اور صلح و پاکیزگی اور اہرمزد کی سربلندی کا دور شروع ہوگا اور سوشیانس کی آمد کے ساتھ ہی آخر الزمان کا آغاز ہوگا۔ناس، جان، تاریخ جامع ادیان، صفحہ۔ 318۔

 بہائیت میں 
بہائیت کے بانی بہاء اللہ نے عیسیٰ کے ظہور کا دعویٰ کیا ہے۔ اس سے پہلے دیگر مذاہب میں بھی عیسیٰ نجات دہندہ کے طور پر بتائے گئے ہیں، یہودیت کے مطابق نجات دہندہ داؤد بادشاہ کی نسل سے ہوگا (جو ”عیسیٰ“ ہیں۔ )، مسیحیوں میں آمد ثانی کا عقیدہ ہے۔ اور آمد ثانی کا عقیدہ بہائیت میں بھی ہے۔

 ہندومت میں 
ہندوؤں کا ایمان ہے کہ شری بھگوان وشنو کا دسواں اوتار کلکی آخر الزمان میں نمودار ہوگا۔

 بدھ مت میں 
بدھ مت کے ماننے والے میتریا (ایک بدھ) کے واپس آنے کے منتظر ہیں۔

 حوالہ جات 

زمرہ:آخری واقعات
زمرہ:بائبل کے جملے
زمرہ:پیشین گوئی
زمرہ:علم الاساطیر
زمرہ:کامنز زمرہ جس کا ربط ویکی ڈیٹا پر ہے
زمرہ:معادیات
زمرہ:مہدویات
زمرہ:اسلام اور دیگر مذاہب
زمرہ:حیات بعد الموت
زمرہ:مسیحی معادیات
زمرہ:یہودی معادیات
زمرہ:مسیحیت متعلقہ تنازعات
زمرہ:عہد نو
زمرہ:نئی مذہبی تحریکیں
زمرہ:عربی الفاظ اور جملے
زمرہ:مذہبی فلسفہ
زمرہ:ہندؤوں کے فلسفیانہ تصورات
زمرہ:یہودی۔مسیحی موضوعات
زمرہ:مستقبل کے واقعات